For det første er det ikke sånn at jeg blir "tildelt" noen oppgave i planutvalget. I denne, såvel som i andre saker, er forslag til vedtak gjort på eget initiativ. Årsaken til initiativet i denne saken hadde å gjøre med urimeligheten for en hytteeier som skulle utføre et pålegg om retting, søkte kommunen om å rette samme antall m2, men på areal nærmere Farris slik at fotavtrykket blir det samme. Han fikk godkjennelse fra kommunen som gjorde et vedtak som i etterkant viste seg å være feilaktig - inkludert at de ikke hadde sendt saken til uttalelse hos Vestfold Vann og Mattilsynet. Vi kan alle gjøre feil - også forvaltningen.

Dette var imidlertid ikke hytteeier klar over, og utførte en tid- og kostnadskrevende retting. Ti måneder etter retting får han beskjed om at grunneiers klage er tatt til følge og må rette tilbake, til tross for at utført retting ikke er til ulempe for noen - heller ikke grunneier.

Tanken bak forslaget er å få saken over til Statsforvalter slik at juridisk avdeling kan se på innrettelseshensynet iht. forvaltningslovens regler, hvor hytteeier i god tro har innrettet seg etter et godkjenningsvedtak fra byggesak.

Kan også nevne at innvendingene fra Mattilsynet fremstår prinsipiell heller enn iht. en konkret vurdering. De skriver blant annet "*Mattilsynet mener at vedtaket som nå er fattet vil føre til en utvidet bruke av hytte-området...." -*noe som ikke er korrekt. Det er tvert imot fjernet areal nærmest Farris, noe som vanligvis regnes som en fordel.

Saken her dreier seg med andre ord om en innbygger som har handlet i god tro og må ta konsekvensene av en feil gjort av forvaltningen. Så får vi se da, hva Statsforvalter mener. Jeg vil anta at absolutt alle ønsker denne saken avgjort og ferdigstilt. Disse klagerundene har tatt kolossalt med tid i alle ledd.

**Marie Offenberg**
Gruppeleder Høyre

Telefon: 93294127



[larvik.kommune.no](https://www.larvik.kommune.no)
[Facebook](https://www.facebook.com/larvikkommune)

ons. 28. feb. 2024 kl. 22:52 skrev Arne Sandnes

God kveld!

Skal publisere denne saken i morgen ettermiddag.

Sender den derfor over til deg før publisering. Mulig du ønsker å ha med en kommentar i saken.

Mvh
Arne Sandnes